  Туспуктэм: Руслан Нуриахметов Майя Бывальцева Выль ар азьын лысо писпуосты корамлэсь утён вылысь Удмуртиын «Ель» алон ужрад кутскиз. Нюлэсэз утисьёс автоинспекторъёсын ӵош 20-тӥ шуркынмонысен сикъёсты чакланэз но транспортэз эскеронэз кужмоятӥзы. Со сярысь улосвыл тӧроэн но кивалтэтлэн пресс-службазы ивортӥз. Праздниклы матэгес выль ар писпуосын вузкарон интыосты эскерон понна алон ужрад борды эрикрадэз утисьёс но итӥськозы. Писпуосты катэз тӥяса корам понна 500 сюрс манетозь штраф чакламын, нош ыштонъёс бадӟым ке – уголовной кылкутон. Со дыре ик котькыӵе кылкутон юматэмын мед луоз, катэз тӥясь ыштонэз но берыткыны кулэ луоз. Нюлэс катрадлыкез тӥян учыръёс сярысь Удмуртиысь инкуазь узырлыкъёсъя но инкуазез утёнъя министерствое 8 (3412) 27-13-60 номеро телефонъя жингыртоно. Тегъёс: нюлэс эрикрад Удмуртия алон  